b'\n_START_ARTICLE_\nCantusul rostral\n_START_PARAGRAPH_\nCantusul rostral (Canthus rostralis) este unghiul (sau muchia) format de fe\xc8\x9bele superioare \xc8\x99i laterale ale botului la reptile \xc8\x99i amfibieni, care se \xc3\xaentinde de-a lungul unei linii de la v\xc3\xa2rful botului p\xc3\xa2n\xc4\x83 la ochi. Acest unghi poate fi obtuz sau ascu\xc8\x9bit \xc8\x99i se prezint\xc4\x83 uneori sub forma unei muchii mai mult sau mai pu\xc8\x9bin evidente, foarte ascu\xc8\x9bite sau u\xc8\x99or rotunjite. La amfibieni cantusul rostral se \xc3\xaentinde de la v\xc3\xa2rful botului p\xc3\xa2n\xc4\x83 la col\xc8\x9bul anterior al ochiului, iar la reptile de la v\xc3\xa2rful botului p\xc3\xa2n\xc4\x83 la col\xc8\x9bul anterior al muchiei supraorbitale (adic\xc4\x83 de la scutul rostral p\xc3\xa2n\xc4\x83 la scutul supraocular).'